30મી ડિસેમ્બરની ભળકડાની થોડી કલાકો પહેલા સદ્દામ હુસૈન ફાંસીના માંચડા સામે સ્વસ્થ રીતે ઊભા હતા. પીળચટ્ટું, જાડું દોરડું એમના ગળે ભરડો લેવા તૈયાર હતું અને તેઓ શિસ્તબદ્ધ રીતે મરવા માટે તૈયાર હતાં. ચહેરા પર નકાબ અને ચામડાના જૅકૅટ પહેરેલા ત્રણ જલ્લાદ એમની પાછળ હુકમની રાહ જોઈને ઊભા હતા. સદ્દામે કહ્યું, ‘યા અલ્લાહ’ અને મોતના કોઈપણ પ્રકારના ભય વિના તેઓ પ્લેટફોર્મ પર ઊભા રહી ગયા.